stanford-oval/wikipedia huggingface dataset:
Peter van Dalen
Aiheesta muualla

Kuvia tai muita tiedostoja aiheesta Peter van Dalen Wikimedia Commonsissa
Peter van Dalen Euroopan parlamentin jäsenet. Euroopan parlamentti.
Pekka Clewer

Pekka Clewer (s. 18. lokakuuta 1980) on suomalainen entinen jalkapalloilija. 194 senttimetriä pitkän Clewerin pelipaikka oli keskuspuolustaja tai hyökkääjä.
Clewer edusti pelaajaurallaan FC Kuusysiä, TP-Lahtea, FC Hämeenlinnaa ja FC Viikinkejä. Veikkausliigaa Clewer pelasi FC Hämeenlinnan joukkueessa.
Clewer on suorittanut Suomen Palloliiton UEFA Pro-valmentajatutkinnon. Pelaajauran jälkeen Clewer on toiminut FC Viikinkien kehitys- ja valmennuspäällikkönä sekä Palloliiton valmentajakoulutuksen kehityspäällikkönä. Nykyään hän toimii Haaga-Heliassa valmennuksen lehtorina.
Arohemppo

| Arohemppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Afrikanhempot Crithagra
Laji::  donaldsoni
Kaksiosainen nimi
 Crithagra donaldsoni  (Sharpe, 1895) 
Synonyymit
 Serinus donaldsoni 
Katso myös
   Arohemppo Wikispeciesissä   Arohemppo Commonsissa 
Infobox OKNimi-testi OKIUCN-testi OK: 
Arohemppo (Crithagra donaldsoni) on peippojen heimoon kuuluva varpuslintu.
Levinneisyys

Arohemppoa tavataan Etiopiassa, Keniassa ja Somaliassa. Lajin kanta on vakaa, ja se on luokiteltu elinvoimaiseksi.
Paljon onnea vaan (Tuulin kappale)

| ”Paljon onnea vaan” Tuuli |
| --- | --- | --- |

Singlen tiedot
 Albumilta: Salaisuudet
 Julkaistu: 14. elokuuta 2012
 Tyylilaji: teini-pop, pop
 Kesto: 03.10
 Levy-yhtiö: Warner Music Finland
Tuulin muut singlet
| ”Salaisuudet” 2012 | ”Paljon onnea vaan” 2012 | ”Enää ei oo kiire” 2012 |
”Paljon onnea vaan” on suomalaislaulajan Tuulin kappale, joka julkaistiin hänen Salaisuudet-esikoisalbumin toisena singlenä 14. elokuuta 2012. Kappaleen on säveltänyt Pauli Rantasalmi ja sanoittanut Pekka Eronen.
Kappaleeseen tehty, Hannu Aukian ohjaama, musiikkivideo julkaistiin elokuun 2012 lopulla. Tuuli on kertonut ”Paljon onnea vaan” -kappaleen olevan yksi hänen suosikkikappaleistaan hänen esikoisalbumillaan.
Kappaleet

Paljon onnea vaan – 3.10
Arto Järvinen

| Arto Järvinen |
| --- | --- |
 Arto Järvinen maaliskuussa 2008.
Henkilötiedot
Syntynyt: 8. kesäkuuta 1979 (ikä 45) Pirkkala, Suomi
Muusikko
Tyylilajit:  heavy metal power metal viikinkimetalli
Soittimet:  kitara, taustalaulu
Yhtyeet:  Teräsbetoni
  [ Muokkaa Wikidatassa ] [ ohje ]  
Arto Järvinen (s. 8. kesäkuuta 1979 Pirkkala) on Teräs­betonin kitaristi ja taustalaulaja. Järvisen innoittajiin kuuluvat mm. Manowar ja Megadeth. Hän kirjoittaa osan Teräsbetonin kappaleista, ja poikkeaa tyyliltään Jarkko Aholasta ja Viljo Rantasesta: Järvisen kappaleet ovat eeppisempiä ja sankarihenkisempiä.kenen mukaan? Myrskyntuoja-albumilla Järvisen kirjoittamia kappaleita ovat Kuumilla porteilla, Paha Sanoo, ja Seiso Suorassa.
Arokakadu

| Arokakadu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kakadut Cacatuidae
Suku::  Töyhtökakadut Cacatua
Laji::  leadbeateri
Kaksiosainen nimi
 Cacatua leadbeateri  (Vigors, 1831 
 Arokakadun levinneisyys
Katso myös
   Arokakadu Wikispeciesissä   Arokakadu Commonsissa 
Infobox OKNimi-testi OK: 
Arokakadu, vanhalta nimeltään inkakakadu, (Cacatua leadbeateri) on kakaduihin kuuluva keskikokoinen papukaija, joka elää Australian sisäosissa.
Arokakadua pidetään kakaduista kauneimpana lohenpunaisen ja valkoisen höyhenyksensä ja punakeltaisen töyhtönsä takia. Se on ainoa kakadu, jolla on kolmivärinen töyhtö. Pituudeltaan arokakadu on nokasta lyhyehkön pyrstön kärkeen noin 35 senttimetriä pitkä ja se painaa noin 340-425 grammaa. Sukupuolet ovat liki samanväriset, mutta pieniä eroja voi olla. Aikuisilla yksilöillä koirailla on tummat silmät, naarailla taas punaruskeat.
Sen määrä on paikoin vähentynyt, ja esimerkiksi Australian Victorian osavaltiossa se kuuluu uhanalaisiin lajeihin.
Arokakadu on tehnyt todistettavasti papukaijalintujen ikäennätyksen, kun Brookfield Zoo -eläintarhassa elänyt Cookie-arokakadu kuoli 83-vuotiaana vuonna 2016.
Lemmikkinä arokakadu ei ole kovin yleinen.
Aiheesta muualla

Arokakadu (Cacatua leadbeateri) BirdLife International Data Zone. (englanniksi)
Paraguaynrääkkä

| Paraguaynrääkkä |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Amerikanrääkät Laterallus
Laji::  xenopterus
Kaksiosainen nimi
 Laterallus xenopterus  (Conover, 1934) 
Katso myös
   Paraguaynrääkkä Wikispeciesissä   Paraguaynrääkkä Commonsissa 
Infobox OKNimi-testi OKIUCN-testi OK: 
Paraguaynrääkkä (Laterallus xenopterus) on eteläamerikkalainen rantakana. Sen elinympäristö käsittää Paraguayn keskiosat ja eteläisen Brasilian keskiosat. Henry Boardman Conover kuvaili lajin holotyypin Horquetasta Paraguaysta vuonna 1934.
Petteri Hakkarainen

Petteri Hakkarainen (s. 1967 Helsinki) on suomalainen kirjailija ja tietotekniikan kouluttaja. Hakkarainen on koulutukseltaan tradenomi.
Hän on kirjoittanut nykykielisen humoristisen romaanin Kalevalasta nimeltään Väinämöinen, vanhana syntynyt (Johnny Kniga, 2004).
Hakkaraisen toinen romaani on Psykiatri Käävän vaimoharhat (Reuna, 2014).
Aiheesta muualla

Tuomo Karhu: V  niin kuin Väinämöinen[vanhentunut linkki] ja Kalevala vasta-alkajille[vanhentunut linkki]. Turun sanomat 10.9.2004.
Facebook: Psykiatri Kääpä
Paljon sanomatta jää (albumi)

| Paljon sanomatta jää Esko Rahkonen |
| --- | --- | --- |

Paljon sanomatta jää
Studioalbumin tiedot
 Julkaistu: 1977
 Formaatti: LP
 Kesto: 37.04
 Levy-yhtiö: Satsanga
Esko Rahkosen muut julkaisut
| Laaksojen laulu 1976 | Paljon sanomatta jää 1977 | Askel sydämeen 1978 |
Paljon sanomatta jää on suomalaisen Esko Rahkosen studioalbumi vuodelta 1977.
Kappaleet

Paljon sanomatta jää – 3.57
Lapsuusajan maisemissa – 2.42
Jätkän humppa – 2.59
Voi ei viinaa voita – 2.20
Maailmaan kauniimpaan – 3.50
Kaipaan silmäsi – 2.33
Juhannusruusut – 2.20
Kotimaa – 3.12
Kadotettu onni – 2.41
Sinulle laulan äiti – 4.26
Tule takaisin kotiin – 2.39
Minne kaikki jäivät – 3.18
Paraguaynanakonda

| Paraguaynanakonda |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Jättiläiskäärmeet Boidae
Suku::  Anakondat Eunectes
Laji::  notaeus
Kaksiosainen nimi
 Eunectes notaeus  (Cope, 1862) 
Katso myös
   Paraguaynanakonda Wikispeciesissä   Paraguaynanakonda Commonsissa 
Infobox OKNimi-testi OKIUCN-testi OK: 
Paraguaynanakonda eli etelänanakonda eli keltainen anakonda (Eunectes notaeus) on myrkytön kuristajakäärme Etelä-Amerikasta. Se on väriltään keltainen mustin täplin. Päässä sillä on musta tai ruskea nuolea muistuttava kuvio. Paraguaynanakonda on kykenevä kuristamaan kuoliaaksi vesisikoja, suuria kahlaajalintuja ja kaimaaneja. Keltainen anakonda viihtyy vesistöissä ja ruohomailla. Se lisääntyy synnyttämällä 4–20 poikasta.
Paraguaynanakondaa tavataan Etelä-Amerikassa Paraguay-joen valuma-alueella.
Käärme on vihreää sukulaistaan (Eunectes murinus) huomattavasti pienempi ja koko onkin useimmiten 1,80–3,7 metrin tietämillä. Koiraat ovat naaraita pienempiä sekä solakampia ja harvoin saavuttavat edes kolmen metrin pituuden. Naaraiden pituus pysyttelee yleensä 2,5–3,7 metrissä.
Anton Wedin

| Anton Wedin> Henkilötiedot |
| --- | --- |
Syntynyt: 1. maaliskuuta 1993 (ikä 31) Sundsvall, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  181 cm
Paino:  86 kg
Seura
Seura:  Timrå IK
Sarja:  SHL
Pelaajaura
Pääsarjaura:  2011–
Aik. seurat:  Timrå IK (SHL/Allsv.) IF Sundsvall Hockey (Allsv.) Rockford IceHogs (AHL) Chicago Blackhawks (NHL) HV71 (SHL) HK Sibir Novosibirsk (KHL) Dinamo Moskova (KHL)
Anton Wedin (s. 1. maaliskuuta 1993 Sundsvall, Ruotsi) on ruotsalainen jääkiekkoilija, joka pelaa SHL-joukkue Timrå IK:ssa. Hän on pelipaikaltaan vasen laitayökkääjä.
Ura > Maajoukkueura

| Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Saksa 2011 | jääkiekko |  |
Wedin pelasi alle 18-vuotiaiden MM-kilpailuissa vuonna 2011, jolloin hän voitti hopeaa. Yhteensä Wedin on pelannut kolme nuorten ja kymmenen poikien maaottelua.
Ruotsin A-maajoukkueessa Wedin on pelannut 15 ottelua tehopistein 2+5=7. Hän teki A-maajoukkuedebyyttinsä Karjala-turnauksen 8. marraskuuta 2018 Pardubicessä pelatussa avausottelussa Tšekkiä vastaan. Wedin merkittiin Ruotsin kakkosketjun oikeaan laitaan Dennis Rasmussenin ja Nick Sörensenin viereen. Ensimmäisen A-maajoukkuemaalinsa hän teki Nordic Cupissa 18. huhtikuuta 2019 Rødovressa Tanskaa vastaan. Wedinin osuma jäi Ruotsin 0–2-voittoon päättyneen ottelun voittomaaliksi. Hänet nimettiin Ruotsin alustavaan MM-joukkueeseen vuoden 2019 turnaukseen, mutta Wedinin kisapassi jätettiin lopulta leimaamatta, kun Alexander Wennberg liittyi joukkueeseen kesken turnauksen.
Muuta

Wedinin isoveljet Jonas ja Niclas ovat pelanneet myös jääkiekkoa. Heistä Niclas pelaa nykyään puolustajana Ruotsin neljänneksi korkeimmalla sarjatasolla HockeyTvåan-joukkue Kovlands IF:ssä ja hän on aiemmin esiintynyt myös Norjan pääsarjatasolla.
Argo Online

| Argo Online |
| --- | --- |
Kehittäjä:  MGame Corporation   Burda:ic
Julkaisija:  MGame Corporation   Alaplaya
Julkaistu:  KO 5. elokuuta 2010UK 21. huhtikuuta 2011
Lajityyppi:  MMORPG
Pelimuoto:  Moninpeli
Alusta:  Microsoft Windows
Hinnoittelutapa:  ilmaispeli
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK    : 
Argo Online on MGame Corporationin kehittämä ja julkaisema steampunk-aiheinen massiivinen monen pelaajan verkkoroolipeli (MMORPG). Peli julkaistiin 2010 Koreassa, englanninkielisen version julkaisi vuonna 2011 Alaplaya.
Pelissä soditaan Noblians ja Floresslah rotujen kesken planeetan vähenevistä luonnonvaroista. Saat tasojen noustessa lemmikkejä, kulkuneuvoja ja repun lentämistä varten. Poiketen useimmista MMORPG-peleistä voit myös siirtyä ensimmäisen persoonan kuvakulmaan.
Aiheesta muualla

Viralliset kotisivut (Arkistoitu – Internet Archive) (koreaksi)
Viralliset kotisivut (Arkistoitu – Internet Archive) (englanniksi)
MMO hot - Argo Online (englanniksi)
Annola

Annola on muun muassa seuraavien suomalaisten henkilöiden sukunimi:
Antti Annola (s. 1989), laulaja
Elina Annola (s. 1985), kirjailija
Johanna Annola (s. 1976), historiantutkija, kirjailija ja yhteiskuntahistorian dosentti
Vesa Annola (s. 1964), kauppaoikeuden professori
| --- | --- |
: Tällä täsmennyssivulla luetellaan henkilöitä, joilla on sama sukunimi.
Peetu Mäkinen

| Peetu Mäkinen> Henkilötiedot |
| --- | --- |
Koko nimi:  Peetu Mäkinen
Syntynyt: 19. elokuuta 1995 (ikä 29)
Kansalaisuus:   Suomi
Lentopalloilija
Pituus:  200 cm
Nyk. joukkue:   Pribram
Sarja:  Tšekin liiga
Pelaajaura
Ammattilaisjoukkueet
2011–2014 2014–2016 2016–2018 2018–2019 2019–2020 :   Napapiirin Palloketut   Perungan Pojat   VaLePa   Team Lakkapää   Pribram 
Maajoukkueet
2016–:   Suomi
Ottelut:  36 (7.9.2019)
Peetu Mäkinen (s. 19. elokuuta 1995) on suomalainen lentopalloilija. Hän kotoisin Rovaniemeltä ja edustanut suurimman osan peliurastaan kotikaupunkinsa lentopalloseuroja, alun alkaen Napapiirin Pallokettuja ja sitten Perungan Poikia. Ensimmäisen kautensa miesten lentopalloliigassa Mäkinen pelasi 2014–2015. Vuonna 2016 Mäkinen solmi VaLePan kanssa 2-vuotisen sopimuksen palaten takaisin Perungan Poikiin kaudeksi 2018–2019. Syksystä 2019 lähtien Mäkinen on pelannut ulkomailla.
Ura

Peetu Mäkisen kasvattajaseura on Napapiirin Palloketut. NaPan riveissä hän voitti junioreissa C- ja A-nuorten Suomen mestaruuden sekä B-nuorten SM-hopeaa. Hänet valittiin kahdesti ikäluokkansa SM-finaalien tähdistökentälliseen ja kerran finaaliturnauksen parhaimmaksi pelaajaksi. Mäkinen edusti ikäluokkansa maajoukkuetta Meksikon MM-kisoissa vuonna 2013. Suomi oli kisoissa 11. Lukiovuodet Mäkinen harjoitteli Lapin urheiluakatemian riveissä ja opiskeli Ounasvaaran lukiossa kirjoittaen ylioppilaaksi vuonna 2014.
Avauskautensa lentopallon Mestaruusliigassa Mäkinen pelasi kaudella 2014–2015. Tätä aiemmin hän oli pelannut kauden verran NaPan riveissä lentopallon 1-sarjassa. Toisella liigakaudellaan Mäkinen valittiin tammikuun tähdistökentällisen toiseksi yleispelaajaksi. Runkosarjan pistepörssissä hän oli 14.
Mäkinen valittiin miesten lentopallomaajoukkueryhmään keväällä 2016. Hän lunasti niin sanotun viikon tulokasleirin myötä paikan varsinaiseen maajoukkueryhmään. Toukokuussa 2016 julkistettiin Mäkisen 2-vuotinen sopimus sastamalalaisen VaLePan kanssa. VaLePassa Mäkinen voitti kaksi tuplamestaruutta 2016–2018.
Kesäksi 2019 Mäkinen palasi uuden päävalmentaja Joel Banksin valinnan myötä takaisin maajoukkueryhmään ja lunasti itselleen paikan pelaavassa seitsikossa. Kiinan olympiakarsintaturnauksessa Mäkinen oli Suomen avainpelaajia. Hyviä esityksiä maajoukkueessa edelsi vahva kausi lentopalloliigassa. Mäkinen oli palannut kaudeksi 2018-2019 takaisin Rovaniemelle PerPon riveihin ja ylsi lentopalloliigan pistepörssissä kolmanneksi. Hän oli paras hyökkääjä yleispelaajien keskuudessa.
Vahvat esitykset avasivat Mäkiselle kansainväliset kentät. Hän siirtyi aluksi Tšekin liigaan ja sieltä Puolaan, Espanjaan ja sitten Belgiaan. Espanjassa Mäkinen oli koko liigan paras laitahyökkääjä. Japanin lentopallokentillä Mäkinen debytoi kaudella 222-2023. Miesten A-maajoukkueessa häntä ei ole viime kausien aikana nähty.
Muuta

Peetu Mäkinen on toisen polven lentopalloilija. Hänen isänsä Vesa muistetaan 1980-luvulta tulisieluisena Oulun Kiskon keskimiehenä. Peetun isoveli Ossi on pelannut niin ikään Mestaruusliigassa. Pikkuveli Jere debytoi liigakentillä kaudella 2015-16.
Annon Lee Silver

Annon Lee Silver (18. marraskuuta 1938 Glace Bay – 28. heinäkuuta 1971 Lontoo) oli kanadalainen sopraano. Hän valmistui Mount Allisonin yliopistosta ja The Royal Conservatory of Musicista. Hän täydensi opintojaan Maggie Teyten johdolla Lontoossa, Frederick Huslerin johdolla Sveitsissä ja Giorgio Favaretton johdolla Italiassa. Silver teki oopperadebyyttinsä Glyndebournen oopperafestivaalilla vuonna 1963 Claudio Monteverdin L'incoronazione di Poppean Amorin roolissa. Hän loi Miss Atalanta Lillywhiten roolin Nicholas Mawin oopperassa The Rising of the Moon. Hän tulkitsi myös muun muassa Sophien (Werther), Paminan (Taikahuilu), Norinan (Don Pasquale), Gildan (Rigoletto), Marzellinen (Fidelio) ja Zerlinan (Don Giovanni) roolit.
Silver esiintyi Montrealin sinfoniaorkesterin kanssa. Hän lauloi Phoenixin oopperassa, Walesin kansallisoopperassa ja Frankfurtin oopperassa. Hän lauloi myös Mozartin aarioita Amadeus-kvartetin kanssa. Hän piti mestarikursseja Carl Ebertin ja Gerald Mooren kanssa. Hänen puolisonsa oli pianisti Ronald Lumsden, jonka kanssa hän myös piti monia resitaaleja.
John Tavener sävelsi Silverin muistoksi teoksen Responsorium in Memoriam Annon Lee Silver (1971).
Painin Aasian-mestaruuskilpailut 2007

Vuoden 2007 painin Aasian-mestaruuskilpailut järjestettiin Biškekissä, Kirgisiassa 8.–13. toukokuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. Nämä kisat olivat kaikkien aikojen ensimmäiset Kirgisiassa järjestetyt painin Aasian-mestaruuskilpailut.
Mitalistit > Kreikkalais-roomalainen paini

| Sarja | Kultaa | Hopeaa | Pronssia |
| --- | --- | --- | --- |
| 55,0 kg |  Hamid Soryan Reihanpour |  Cha Kwang-su |  Lee Jung-baek    Eldar Khafisov |
| 60,0 kg |  Moon Ho-seon |  Hamid Bavafa |  Sheng Jiang    Ruslan Tumenbajev |
| 66,0 kg |  Kanatbek Begaljev |  Yang Ji-hyun |  Ali Mohammadi    Qiao Huameng |
| 74,0 kg |  Daniar Kobonov |  Asset Adilov |  Mojtaba Babajanzadeh    Chang Yongxiang |
| 84,0 kg |  Saman Tahmasebi |  Cho Hyo-chul |  Janarbek Kenjajev    Yahia Abu-Tabeekh |
| 96,0 kg |  Ghasem Rezaei |  Asset Mambetov |  Chen Xiaofei    Lee Eol |
| 120,0 kg |  Liu Deli |  Mehdi Sharabiani |  Muradjan Tuitšjev    Nurbek Ibragimov |
Mitalistit > Vapaapaini

| Sarja | Kultaa | Hopeaa | Pronssia |
| --- | --- | --- | --- |
| 55,0 kg |  Masashi Saito |  Asset Serikbajev |  Abbas Dabbaghi    E. Nyam-Ochir |
| 60,0 kg |  Bazar Bazargurujev |  Shinya Odate |  Ri Yong-chol    Mehdi Taghavi |
| 66,0 kg |  Hassan Tahmasebi |  Sushil Kumar |  Jung Young-ho    Naidanpurev Bayarkhuu |
| 74,0 kg |  Wu Zijian |  Meisam Mostafa Jokar |  Lee Sang-kyu    Seifaddin Osmanov |
| 84,0 kg |  Mehdi Mansouri |  Chagnaadorjiin Ganzorig |  Abdul Ammajev    Ermek Baiduašev |
| 96,0 kg |  Aleksei Krupnyakov |  Amir Abbas Moradi Ganji |  Nurzhan Katajev    Yang Wulin |
| 120,0 kg |  Fardin Masoumi |  Marid Mutalimov |  Palwinder Singh Cheema    Zhao Haiyu |
Mitalistit > Naispaini

| Sarja | Kultaa | Hopeaa | Pronssia |
| --- | --- | --- | --- |
| 48,0 kg |  Tsogtbazaryn Enkhjargal |  Sunisa Klahan |  Li Xiaomei    Jang Ho-soon |
| 51,0 kg |  Jyldyz Ešimova |  Mizuho Shibata |  Liao Rong    Park Yeon-jin |
| 55,0 kg |  Saori Yoshida |  Su Lihui |  Su Ying-Tzu    Olga Smirnova |
| 59,0 kg |  Yang Senlian |  Dorjiin Narmandakh |  Kei Yamana    Lee So-lae |
| 63,0 kg |  Xu Haiyan |  Jelena Šalygina |  Hang Jin-young    Badrakhyn Odonchimeg |
| 67,0 kg |  Chen Meng |  Daria Karpenko |  Tsedendorjiin Bayarzaya    Mami Shinkai |
| 72,0 kg |  Kyōko Hamaguchi |  Olga Žanibekova |  Jana Panova    Wang Xu |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Iran | 6 | 4 | 4 | 14 |
| 2 |  Kiina | 5 | 1 | 9 | 15 |
| 3 |  Kirgisia | 4 | 0 | 4 | 8 |
| 4 |  Japani | 3 | 2 | 2 | 7 |
| 5 |  Kazakstan | 1 | 7 | 4 | 12 |
| 6 |  Etelä-Korea | 1 | 2 | 8 | 11 |
| 7 |  Mongolia | 1 | 2 | 4 | 7 |
| 8 |  Intia | 0 | 1 | 1 | 2 |
| 8 |  Pohjois-Korea | 0 | 1 | 1 | 2 |
| 10 |  Thaimaa | 0 | 1 | 0 | 1 |
| 11 |  Uzbekistan | 0 | 0 | 2 | 2 |
| 12 |  Jordania | 0 | 0 | 1 | 1 |
| 12 |  Kiinan Taipei | 0 | 0 | 1 | 1 |
| 12 |  Tadžikistan | 0 | 0 | 1 | 1 |
Patrick Russel

| Mitalit | Mitalit | Mitalit |  |
| --- | --- | --- | --- |
|  Patrick Russel |  Patrick Russel |  Patrick Russel |  |
Maa:   Ranska
Miesten alppihiihto
| MM-kilpailut  | MM-kilpailut  | MM-kilpailut  |  |
|  Hopeaa | Val Gardena 1970 | pujottelu |  |
|  Hopeaa | Val Gardena 1970 | alppiyhdistetty |  |
Patrick Russel (s. 22. joulukuuta 1946 Chamonix, Ranska) on ranskalainen uransa lopettanut alppihiihtäjä.
Russel saavutti hopeaa pujottelussa ja alppiyhdistetyssä sekä sijoittui suurpujottelussa 8:ksi Val Gardenan maailmanmestaruuskilpailuissa 1970.
Pujottelun maailmancupin voittoon Russel laski kahdesti, vuosina 1969 ja 1970. Suurpujottelun maailmancupin hän voitti vuonna 1971. Alppihiihdon maailmancupin kokonaiskilpailussa Russel sijoittui parhaimmillaan toiseksi vuonna 1970 ja kolmanneksi vuotta myöhemmin. Urallaan hän laski 13 osakilpailun voittoon (9 pujottelu, 4 suurpujottelu) ja yhteensä 27 palkintokorokepaikkaan.
Russel laski uransa viimeisen kilpailun tammikuussa 1972.
Patrick Russell

Patrick Russell voi tarkoittaa seuraavia henkilöitä:
Patrick Russel, ranskalainen alppihiihtäjä
Patrick Russell, skotlantilainen herpetologi
Patrick Russell, tanskalainen jääkiekkoilija
Patrick Russell, Dublinin arkkipiispa 1682–1693
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Patrick Russell”, voi hakea sivunnimihaulla, laajalla sivunnimihaulla tai tekstihaulla.
Patrick Ronald Cooney

Patrick Ronald Cooney (10. maaliskuuta 1934 Detroit – 15. lokakuuta 2012) oli yhdysvaltalainen roomalaiskatolinen piispa. Hänet vihittiin papiksi Detroitin arkkihiippakuntaan 20. joulukuuta 1959 ja nimitettiin sen vihkipiispaksi sekä Hodelmin titulaaripiispaksi 3. joulukuuta 1982. Piispaksi vihkiminen seurasi 27. tammikuuta 1983. Pääkonsekraattorina toimi Edmund Casimir Szoka, jota avustivat Harold Robert Perry ja Arthur Henry Krawczak.
Cooney sai 6. marraskuuta 1989 nimityksen Gaylordin piispaksi, jonka virkaan hänet asetettiin 28. tammikuuta 1990 ja jona hän toimi, kunnes jäi eläkkeelle 7. lokakuuta 2009.
Peter Larsson (hiihtäjä)

Peter Larsson.
Peter Larsson (s. 10. marraskuuta 1978 Luleå) on entinen ruotsalainen maastohiihtäjä, joka keskittyi sprinttihiihtoon. Hän edusti seuratasolla Hudiksvalls IF:tä.
Larsson osallistui sprinttiin vuoden 2006 talviolympialaisissa Torinossa, jossa sijoitus oli kolmastoista. Val di Fiemmen MM-kilpailuissa 2003 hän sijoittui seitsemänneksitoista sprintissä. Ruotsin mestaruuskilpailuissa hän on saavuttanut yhden hopea- ja pronssimitalin.
Ensimmäiseen maailmancup-kilpailuunsa Larsson osallistui joulukuussa 1999. Düsseldorfin kuninkaaksikin kutsuttu Larsson voitti kuusi maailmancupin osakilpailua, joista kaikki Düsseldorfissa. Voitoista neljä oli henkilökohtaisella matkalla ja kaksi parisprintissä. Henkilökohtaisilla matkoilla hän sijoittui neljä kertaa toiseksi ja kerran kolmanneksi sekä parisprintissä kerran toiseksi. Hän sijoittui sprintticupissa neljänneksi kaudella 2005–2006 ja viidenneksi kaudella 2003–2004.
Larsson lopetti uransa vuonna 2009.
Peter Laitio

Peter Laitio on suomalainen Seinäjoelta kotoisin oleva pesäpallotuomari. Laitio oli kaudella 2000 ensimmäisen kerran Superpesiksessä syöttötuomarina, pääasiassa pelituomari Juha Niittulan parina. Kaudeksi 2005 Laitio siirtyi pelituomariksi parinaan syöttötuomari Timo Siekkinen. Siekkisen kanssa Laitio tuomitsi myös Superpesiksen finaaliotteluita vuosina 2006–2008. Laitio tuomitsi finaaliotteluita myös syöttötuomari Ari Kiviniemen kanssa vuosina 2015–2017. Laitio tuomitsi naisten Itä–Länsi-ottelun 2009 ja miesten Itä–Länsi-ottelun 2011. Vuonna 2014 Laitio valittiin vuoden tuomariksi. Syyskuussa 2019 Laitio saavutti kolmesataa Superpesiksessä tuomittua ottelua.
Armavian lento 967

| Armavian lento 967 |
| --- | --- |
 Onnettomuuskone kolme päivää ennen onnettomuutta.
Yhteenveto
Päivämäärä:  3. toukokuuta 2006
Onnettomuustyyppi:  lentäjän virhe (tilannetajun menetys)
Tapahtumapaikka:  Mustameri
Kuolleita:  113
Eloonjääneitä:  0
Lentokone
Konetyyppi:  Airbus A320
Lentoyhtiö:  Armavia
Rekisteritunnus:  EK-32009
Matkustajia:  105
Miehistöä:  8
Armavian lento 967 oli armenialaisen Armavia-lentoyhtiön lento Armenian pääkaupungista Jerevanista Sotšiin. Lento päättyi mereensyöksyyn 3. toukokuuta 2006 noin kello 01.00 Suomen aikaa. Armenialaisen Armavia-lentoyhtiön omistama Airbus A320 -tyyppinen kone syöksyi Mustaanmereen kahden epäonnistuneen laskeutumisyrityksen päätteeksi noin 6 kilometrin päähän Sotšin lentokentästä. Venäjän hätätilaministeriön ilmoituksen mukaan kaikki koneessa olleet 113 henkilöä saivat surmansa. Turman syyksi epäiltiin huonoa säätilaa. Onnettomuuskoneen hylky löydettiin aamuyöllä.
Onnettomuuden aiheuttivat miehistön tilannetajun menetystä seuranneet virheelliset ohjausliikkeet.